**איך ננצל את המופעים בתהליך המקדים לבקרת איכות המפעל?**

**מסר מרכזי:** בסדנא נעמיק באישורי התכניות, תחקיר טיול ההכנה ותחקיר הביצוע.

**מתודה 1- שיתוף**

נקיים סבב שמות ותפקיד.

נתחלק לזוגות ונבקש מכל אחד ואחת מבני/ות הזוג לשתף בתורו/ה בשני הדברים הבאים:

1. סוגייה שהתמודדתי איתה במהלך אחד המופעים האלה (אישור תוכניות, תחקיר טיול הכנה, תחקיר ביצוע).

2. סוגייה שנתקלתי בה בטיול ביצוע ויכלה להימנע בזכות אחד המופעים האלה ואיך.

נחזור למליאה ונאפשר למי שרוצה לשתף.

**זמן:** 15 דקות **| עזרים: | נספחים:**

**מתודה 2- חשיבה משותפת**

נחלק לקבוצות קטנות. קבוצה תקבל את אחד מהמופעים (אישור תוכניות, תחקיר טיול הכנה, תחקיר ביצוע) ותענה על כמה שאלות מנחות:

- מה ההיבט הניהולי עליו נדון בכל אחד מהמופעים?

- איזה פאן לוגיסטי צריך להיבדק בכל אחד מהמופעים?

- איך המופע הזה מקדם אותי להשגת מטרות המפעל?

- איך המופע מתנהל כיום בהנהגה ואיך הייתי רוצה שיראה? מה הפער?

- במופע שבטי- מה התפקיד שלי כמתחקר/ת ?

- במופע הנהגתי- מה התפקיד שלי כמתוחקר/ת?

הערה למנחה: נבקש לענות על כל שאלה בהסתכלות על שבט ועל הנהגה.

**זמן:** 15 דקות **| עזרים: | נספחים:** שאלות לדיון

**מתודה 3- דיון בשאלה**

נחזור למליאה וכל קבוצה תציג את עיקרי הדברים שכתבה. נאפשר למשתתפים/ות לאתגר את השיח ולשאול אחד את השני על הדברים שנאמרו.

נשאל:

לאור הנאמר-מה חשיבות המופעים הללו?

איך ננצל את המופעים בתהליך המקדים לבקרת איכות המפעל?

מה המשאבים העומדים לרשותי? מה השותפים/ות שלי לטובת העניין?

**זמן: | עזרים: | נספחים:**

**מתודה 4- הסבר**

נקרין מצגת ונסביר את הדגשים הלוגיסטיים והחינוכיים הרלוונטיים לכל אחד מהמופעים.

**זמן:** 15 דקות **| עזרים:** מקרן **| נספחים:** מצגת מלווה